
Kasutusloa andmine ( A.Puškini tn 69)

1. ASJAOLUD JA MENETLUSE KÄIK
19.12.2018 ehitisregistri keskkonda laekus läbivaatamiseks A.Puškini tn 69 kinnistule ehitatud mänguväljakule kasutusloa taotlus nr 1811371/22152. Taotlusele on lisatud ehitusprojekt, ehitusdokumentatsioon (linnavalitsuse dokumendiregistris nr 13410).
19.12.2018 ehitisregistri  keskkonnas, koduleht www.ehr.ee,  on genereeritud kasutusloa eelnõu nr 1812371/17343,  menetluse nr 157725, ning eelnõu suunatud maakorralduse ja geodeesia osakonnale ning Linnamajandusametile kooskõlastamiseks.

Ehitusseadustiku § 130 lõike 2 punkti 2 kohase kontrolli kohta on 20.12.2018 koostatud akt, milles ehitise ülevaatuseks kaasatud isikud avaldavad oma arvamust ehitiste kohta kasutusloa andmiseks. 
15.01.2019 ehituse tellija on tagastanud ehitiste nõuetele vastavuse kontrollimise akti. Omaniku järelevalve tegija kooskõlastas tingimusega: „Korrastada haljastustööd, likvideerida astmed – 31.05.2019”.
Kõik kaasatud isikud, ehitusettevõtja, omanikujärelevalve vastutavad spetsialistid ning mänguväljaku omaniku esindaja hindasid A.Puškini tn 69 mänguväljaku vastavaks nõuetele ning ehitise nõuetele vastavuse kontrollimise aktil kinnitasid oma allkirjadega, et ehitusseadustiku § 55 loetletud põhjused kasutusloa väljastamisest keeldumiseks puuduvad.

20.12.2018 haldusmenetluse seaduse § 11 lg 1 p 4 kohaselt on kaasatud menetlusosalisena kasutusloa andmise menetlusse A.Puškini tn 69 kinnistule ehitatud mänguväljaku omaniku esindaja oma arvamuse kirjalikuks väljendamiseks A.Puškini tn 69 kinnistule mänguväljaku  püstitamise kohta kasutusloa andmiseks (EHR-is kooskõlastaja Tatjana Lennuk). Käesoleva ajani arvamust või kooskõlastust ei ole esitatud. Ehitusseadustiku § 54 lg 8 kohaselt kui kooskõlastaja või arvamuse andja ei ole kümne päeva jooksul kasutusloa eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse ehitusloa eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi ehitusloa eelnõu kohta arvamust avaldada, kui seaduses ei ole sätestatud teisiti. 

Seega ehitusseadustiku § 55 kohaselt A.Puškini tn 69 kinnistul asuvale mänguväljakule kasutusloa andmisest keeldumise põhjused puuduvad. 

2.   ÕIGUSLIKUD ALUSED

2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2.
Narva Linnavalitsuse Arhitektuuri- ja Linnaplaneerimise Ameti põhimääruse §9  lõike 2    

       kohaselt järelevalve osakonna põhiülesandeks on ehitus- ja kasutuslubade taotluste 

       menetlemine ning linnavalitsuse vastavasisuliste korralduste ettevalmistamine, mille 

       alusel toimub ehitusloa või kasutusloa andmine, muutmine, kehtetuks tunnistamine või 

       andmisest keeldumine.
3. OTSUS
3.1 Väljastada A.Puškini tn 69 asuvale, vastavalt ehitusprojektile ehitatud mänguväljakule, projekteerija Limited Project OÜ, töö nr 7-2017, kasutusluba.
3.2  Kõrvaldada märkus „Korrastada haljastustööd, likvideerida astmed – 31.05.2019” määratud aja joksul.
RAKENDUSSÄTTED

4.1. Korraldus jõustub seadusega sätestatud korras. 

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

